Berita Harian | Rabu, 2 Disember 2020 BERITA PEMENANG ANUGERAH 'HER WORLD' TINGGALKAN TUGAS PEMULIHARAAN MARIN DI THAI Bergegas pulang S'pura untuk bantu usaha atasi Covid-19 " Saya sedar akan betapa seriusnya pandemik ini di peringkat awal, sekitar tempoh Singapura melaporkan beberapa pesakit pertama Covid-19 di sini. Saya tahu Singapura akan memerlukan lebih ramai jururawat. Saya boleh kekal di Koh Tao yang bebas daripada koronavirus itu hingga sekarang tetapi saya mahu kembali ke sini untuk bantu. Secara kebetulan juga, dua hari selepas saya menaiki penerbangan dari Koh Samui dekat Koh Tao, penerbangan keluar masuk dari sana dihentikan dan Thailand pula menutup sempadannya. - Cik Shahidah Suhaimy (atas), salah seorang daripada lapan penerima anugerah berprestij 'Her World Women Of The Year' tahun ini. KEMBALI BERBAKTI: Cik Shahidah sedang melakukan kerja menyelam dan pemuliharaan marin di Thailand namun memutuskan pulang ke Singapura awal tahun ini untuk kembali berkhidmat sebagai seorang jururawat. - Foto ihsan SHAHIDAH SUHAIMY EERVINA MOHD JAMIL APABILA beliau menyedari betapa se- riusnya pandemik Covid-19 yang me- nular di Singapura awal tahun ini, Cik Shahidah Suhaimy terus meninggalkan kerja menyelam dan pemuliharaan marin yang dijalankannya di Koh Tao, Thailand, untuk pulang ke Singapura. Ini kerana beliau - yang sebelum ini pernah bertugas sebagai jururawat - ingin menyumbang kepada usaha negara ini memerangi Covid-19 di barisan depan. Sekembali ke Singapura, beliau berkhidmat di kemudahan penjagaan masyarakat (CCF) di Singapore Expo se- lama lebih empat bulan selepas selesai menjalani 14 hari Notis Jangan Keluar Ru- mah (SHN) di rumah. Beliau merupakan antara lapan wanita yang diiktiraf dengan anugerah berprestij Her World Women Of The Year tahun ini. Ini merupakan kali pertama majalah Her World menyampaikan anugerah tersebut - yang menggabungkan anuger- ah Woman of the Year dan Young Wom- an Achiever. TURUT DIIKTIRAF: Profesor Leo Yee Sin, Pengarah Eksekutif NCID (kiri), dan Kolonel (Dr) Shalini Arulanandam, Ketua Pegawai Perubatan SCDF (kanan). - Foto-Foto HER WORLD PENERIMA ANUGERAH 'HER WORLD WOMEN OF THE YEAR 2020' Profesor Madya Ong Biauw Chi 58 tahun, Pengerusi, Lembaga Perubatan Hospital Besar Sengkang Profesor Leo Yee Sin 60 tahun, Pengarah Eksekutif, Pusat Nasional Bagi Penyakit Berjangkit (NCID) Kolonel (Dr) Shalini Arulanandam 41 tahun, Ketua Pegawai Perubatan, Pasukan Pertahanan Awam Singapura (SCDF) "Saya sedar akan betapa seriusnya pandemik ini di peringkat awal, sekitar tempoh Singapura melaporkan beberapa pesakit pertama Covid-19 di sini. "Saya tahu Singapura akan memerlu- kan lebih ramai jururawat. Saya boleh kekal di Koh Tao yang bebas daripada ko- ronavirus itu hingga sekarang tetapi saya mahu kembali ke sini untuk bantu. "Secara kebetulan juga, dua hari sele- pas saya menaiki penerbangan dari Koh Samui dekat Koh Tao, penerbangan ke- luar masuk dari sana dihentikan dan Thai- land pula menutup sempadannya," ujar Cik Shahidah, 30 tahun. Buat kali pertama dalam 29 tahun, Her World memutuskan untuk mengikti- raf bukan satu atau dua individu sahaja tetapi sekumpulan lapan wanita sempena tahun yang luar biasa ini di tengah-tengah pandemik Covid-19. Mereka memainkan peranan penting dalam usaha Singapura memerangi Co- vid-19 menerusi inisiatif, pencapaian dan sumbangan mereka. Mereka juga diraikan sebagai suri te- ladan dari segi kekuatan, kepimpinan dan inspirasi. Cik Shahidah kini berkhidmat sebagai jururawat sepenuh masa di jabatan kece- masan Hospital Tan Tock Seng (TTSH) se- jak 31 Ogos lalu. Ketua SPH Magazines, Encik Eugene Wee, berkata Her World sentiasa ber- usaha memperkasa wanita moden supaya mereka boleh menjadi sumber inspirasi bagi masyarakat dan merintis jalan bagi kaum Hawa lain. "Sedang Singapura berusaha mengata- si pandemik ini, kami berharap penerima Women of the Year 2020 yang istimewa ini akan terus memimpin dan mempen- garuh ramai lagi untuk membentuk lalu- an mereka sendiri dan menyumbang kepa- da masyarakat," katanya. Bagi Cik Shahidah, beliau amat ber- syukur dan rasa rendah hati dipilih mene- rima anugerah itu bersama tujuh wanita lain tahun ini. "Terdapat ramai individu seperti saya yang kembali berkhidmat sebagai juru- rawat... untuk membantu warga Singa- pura. "Pengiktirafan ini juga menunjukkan bahawa langkah saya pulang ke Singa- pura untuk membantu adalah satu keputu- san yang tepat," ujarnya. Dr Sidney Yee 53 tahun, Ketua Pegawai Eksekutif, Hab Pembangunan Diagnostik A*Star Dr Hoi Shu Yin 41 tahun, Ketua Jururawat, Hospital Tan Tock Seng Katherine Leong 49 tahun, Penolong Pengarah, Pentadbiran Kejururawatan Dr Sudesna Roy Chowdhury 24 tahun, Doktor Siswazah, Hospital Besar Changi Shahidah Suhaimy 30 tahun, Jururawat Am, Jabatan Kecemasan, Hospital Tan Tock Seng Berfikiran terbuka, rela sesuaikan diri bagi dunia pasca-Covid-19 Saya bekerja dalam sektor keselamatan bersama syarikat yang sama selama lebih 10 tahun. Baru-baru ini, saya didiagnosis dengan keadaan kesihatan yang menyukar- kan saya berdiri buat tempoh yang lama. Saya terpaksa meninggalkan syarikat dan sejak itu sukar mendapat pekerjaan. Boleh- kah anda membantu saya? Anda boleh mengambil langkah pertama dengan memikirkan apakah pekerjaan lain atau industri yang anda minati dan cuba me- madankannya dengan kemahiran, keupayaan dan keperibadian yang anda miliki. Ini mem- bantu anda memastikan anda dapat melaku- kan peranan tersebut. Buat sedikit penyelidikan seperti berbual dengan rakan-rakan atau mereka yang sudah pun bekerja dalam sektor itu untuk memaha- mi pekerjaan, sekitaran dan prospeknya. Se- bagai alternatif, anda juga boleh mendekati pusat Careers Connect. Kami boleh membim- bing anda mengenai langkah-langkah yang diperlukan untuk memperolehi kemahiran bagi mendapatkan anda peluang temu duga dengan bakal majikan. Anda juga boleh mempertimbangkan untuk memohon bagi Program Laluan Perte- ngahan Kerjaya SGUnited (SGUP). Program ini menyediakan warga Singapura dengan pelu- ang kerja sambil belajar sehingga 9 bulan de- ngan syarikat hos sambil menerima elaun latihan. Terdapat juga Program Penukaran Profe- sional (PCP) yang merupakan program ber- struktur merangkumi latihan bilik darjah yang dibimbing dan latihan di tempat kerja bagi me- lengkapi peserta dengan kemahiran yang diperlukan untuk memulakan pekerjaan baru secepat mungkin. Kini, terdapat sekitar 100 PCP meliputi lebih 30 sektor. Lungsuri laman untuk maklumat lanjut. Jika saya memilih Program Laluan Pertengahan Kerjaya SGUnited atau Pro- gram Pertukaran Profesional (PCP), adakah saya akan ditawarkan pekerjaan sepenuh masa dengan syarikat setelah saya selesai menjalani latihan. Di bawah Program Laluan Pertengahan Ker- jaya SGUnited, jika sesuai, syarikat yang menyediakan peluang bekerja sambil berlatih itu boleh menawarkan kerja sepenuh masa kepada peserta. Bagi Program Penukaran Profesional (PCP), terdapat dua bentuk penyertaan. Di bawah Program Penempatan Kerja dan Latihan, pe- kerja PMET diambil bekerja oleh majikan yang menyertai program tersebut dan diletakkan di SEDIA REBUT PELUANG: Masa depan pasca-Covid-19 tidaklah semalap yang disangka sekiranya pekerja berfikiran terbuka dan bersedia membuat penyesuaian. - Foto ISTOCK dalam program untuk menjalani latihan bagi peranan kerja baru. Satu lagi ialah Program Bekerja Sambil Ber- latih yang membolehkan pekerja menjalani latihan sambil bekerja menerusi majikan yang menyertai program itu. Majikan yang menjadi hos itu boleh menawarkan pekerjaan sepenuh masa kepada individu yang cemerlang apabila mereka selesai menjalani program tersebut. Kita sentiasa mendengar bahawa pasa- ran pekerjaan akan berubah pasca-COV- ID-19. Apakah maksud ini sebenarnya? Boleh anda berikan saya contoh-contoh? COVID-19 telah meninggalkan kesan men- dalam kepada ekonomi Singapura dan menyebabkan perubahan pesat kepada cara kita bekerja dan bagaimana sesetengah perni- agaan beroperasi. Implikasi keadaan ini kepa- da kita semua ialah kita mesti bersikap fleksi- bel dan bersedia menyesuaikan diri. Ada antara kita yang mungkin kehilangan pekerjaan semasa tempoh ini atau mendapati keadaan sudah banyak berubah. Kita juga mungkin mula sedar bahawa kini wujud pera- nan baru, cara baru melakukan pekerjaan atau teknologi baru yang kita kurang kenali. Ini bermakna, kita harus bersikap fleksibel dan bersedia menyesuaikan diri dalam pencari- an kerja. Kita harus berfikiran terbuka dan men- cuba peluang baru. Sebagai contoh, meskipun sektor seperti Pelancongan dan Hospitaliti ter- jejas, terdapat banyak peluang dalam sektor seperti Infokom dan Teknologi, perkhidmatan Perubatan dan sektor Sekitaran Binaan. Ini mungkin merupakan sektor yang kurang dikenali sesetengah orang dan anda mungkin memilih untuk menunggu peluang kerja yang lain. Dalam keadaan ini, anda perlu meneliti komitmen kewangan anda; dan mengadakan perbincangan terbuka dengan diri anda sendiri dan/atau pasangan anda, untuk menilai jika anda mampu menunggu bagi peluang yang ideal. Namun, ia juga tidak bermakna anda harus menyertai apa juga sek- tor tanpa persediaan atau memohon bagi peranan tanpa berfikir panjang. Anda juga harus mengemaskini diri de- ngan teknologi. Dalam keadaan kerja yang mengamalkan syif berasingan dan bekerja- dari-rumah, majikan kini melakukan temu duga menerusi video. Pastikan anda selesa dengan temu duga maya dan wadah yang sering digunakan seperti Zoom, Google Meet, Microsoft Teams dan sebagainya. Ini juga ber- makna anda harus tahu anda memerlukan tempat yang senyap dan selesa untuk temu duga tersebut, memastikan peralatan anda berfungsi dan bagaimana menyampaikan diri anda menerusi kamera memandangkan anda tidak dapat bertemu dengan mereka yang melakukan temu duga secara fizikal. Dunia pasca-COVID tidaklah semalap yang disangka, selagi anda tahu bagaimana untuk menyesuaikan diri dan memanfaatkan pelu- ang sebaik mungkin. Saya mempunyai pengalaman lebih sedekad dalam industri media, dan terkini kerja saya melibatkan media sosial. Saya mahukan perubahan dan telah memohon kepada beberapa syarikat dan agensi pe- merintah, namun permohonan saya dito- lak. Bagaimanakah saya boleh mendapat- kan bantuan mengenal pasti apakah masalah dan isu yang menjadi halangan bagi saya mendapat pekerjaan-pekerjaan tersebut? Jangan patah semangat. Proses pencarian kerja bagi sesetengah pekerja mungkin tidak semudah yang lain memandangkan kita semua menghadapi cabaran kerjaya yang ber- beza. Ayuh buat janji temu di pusat Careers Connect WSG di go.gov.sg/wsg- careersconnectreg2020 atau hubungi talian 6883-5885 untuk berbincang dengan Duta Kerjaya yang dapat memberi penilaian me- ngenai langkah yang telah anda lakukan dan apakah langkah seterusnya bagi anda. Adakah Program Penukaran Profesional (PCP) dibuka kepada seseorang yang beru- sia 62 tahun? Saya bimbang saya akan membuang masa kerana usia saya sering menjadi penghalang dalam usaha saya mencari kerja. Ya, malah ada mereka yang berusia 60-an tahun telah berjaya melakukan pertukaran. Sebagai contoh, Workforce Singapore telah membantu seorang pekerja berusia 60 tahun membuat pertukaran dari sektor perkapalan ke sektor logistik dan pengangkutan. PCP dibuka kepada semua warga Singapu- ra tanpa mengira usia, namun kelayakan ber- gantung kepada beberapa faktor seperti kese- suaian peranan, keperluan pekerjaan dan se- bagainya. Pemerintah bekerjasama dengan majikan yang mempunyai amalan pengambi- lan pekerja progresif untuk menyediakan pelu- ang pekerjaan bagi mereka yang berusia 40-an tahun, 50-an tahun dan lebih, bergan- tung kepada peranan pekerjaan. Anda juga boleh mencari majikan sedemikian di portal MyCareersFuture. Menyertai semula pasaran pekerjaan dan mencari kerja adalah sesuatu yang tertekan bagi sesetengah orang, tidak kira usia. Bagai- manapun, langkah pertama ialah untuk memi- liki minda yang positif dan sanggup mencuba. Buat janji temu di pusat Careers Connect dan para pegawai kami akan membimbing anda dalam usaha mencari kerja, selangkah demi selangkah. 5